b'\n_START_ARTICLE_\nMega Man (fran\xc5\xa1iza)\n_START_SECTION_\nPozadina\n_START_PARAGRAPH_\nLik Mega Man stvorio je Keiji Inafune 1987. godine pri Capcomu u Japanu kao protagonist novog stila platformskih igara._NEWLINE_U pri\xc4\x8di originalnog serijala Mega (Rock) je robot stvoren kao laboratorijski asistent za znanstvenika Dr. Thomasa Lighta; nakon izdaje Dr. Wilya, Mega je promijenjen u borbenog robota da obrani svijet od Wilyievih nasilnih robotskih prijetnji te stoga postaje Mega Man (Rockman u japanskom originalu). Iako sve Mega Man igre imaju jedinstvene pri\xc4\x8de, okru\xc5\xbeje i likove, one dijele nekoliko zajedni\xc4\x8dkih zna\xc4\x8dajki koje su stvorile seriju u jednu od najkonzistentnijih u povijesti video igara. Do 1997. sve Mega Man igre su bile side scrolling igre sa 2D nivoima nalik labirintima. Lik kontroliran od igra\xc4\x8da bio je Mega Man koji se morao boriti kroz te nivoe koriste\xc4\x87i Mega Buster top (tako nazvan u Mega Manu 4) priklju\xc4\x8den na njegovu ruku da puca na robotska \xc4\x8dudovi\xc5\xa1ta koja su prisutna u njegovom okru\xc5\xbeju. Nakon pobje\xc4\x91ivanja Glavnog Robota, \xc5\xa1efa nivoa, Mega Man bi dobio sposobnost da koristi oru\xc5\xbeje tog Glavnog Robota. Svaki Glavni Robot bio je oblikovan prema odre\xc4\x91enom elementu ili predmetu npr. Cut Man, Guts Man, Ice Man, Bomb Man, Fire Man, Elec Man, Oil Man, Time Man, Metal Man, Air Man, Bubble Man, Quick Man, Crash Man, Flash Man, Heat Man, Wood Man, Needle Man, Magnet Man, Gemini Man, Hard Man, Top Man, Snake Man, Spark Man, Shadow Man, Bright Man, Toad Man, Drill Man, Pharaoh Man, Ring Man, Dust Man, Dive Man, Skull Man, Gravity Man, Wave Man, Stone Man, Gyro Man, Star Man, Charge Man, Napalm Man, Crystal Man, Blizzard Man, Wind Man, Flame Man, Plant Man, Tomahawk Man, Yamato Man, Knight Man, Centaur Man, Freeze Man, Junk Man, Burst Man, Cloud Man, Spring Man, Slash Man, Shade Man, Turbo Man, Tengu Man, Grenade Man, Aqua Man, Astro Man, Clown Man, itd. Oru\xc5\xbeje koje bio dobio Mega Man bi zauzvrat podijelilo taj element sa njim nakon \xc5\xa1to bi pobijedio odgovaraju\xc4\x87eg Glavnog Robota. Op\xc4\x87enito razine se mogu zavr\xc5\xa1iti u bilo kojem redoslijedu i kao rezultat toga odre\xc4\x91ivanje strate\xc5\xa1ki najbolje upotrebe razli\xc4\x8ditih oru\xc5\xbeja u razli\xc4\x8ditim nivoima je jedna od najboljih osobina serijala. Neprijatelji bi imali najmanje jednu slabost od odre\xc4\x91enih oru\xc5\xbeja: na primjer, oru\xc5\xbeje Ice Mana je mo\xc4\x87no protiv Fire Mana. To stvara preferirani redoslijed zavr\xc5\xa1avanja razina. Nakon \xc5\xa1to je svih 8 \xc5\xa1efova pobije\xc4\x91eno, Mega mo\xc5\xbee putovati u Wilyev dvorac i nakon borbe s klonovima 8 \xc5\xa1efova suo\xc4\x8dava se sa Wilyem koji je obi\xc4\x8dno u svojem lete\xc4\x87em tanjuru._NEWLINE_Svaki serijal ima druga\xc4\x8diji pristup toj osnovnoj formuli. U Mega Man X serijalu likovi rastu u sposobnostima i mo\xc4\x87i kako igra napreduje; u Mega Man Zero serijalu oru\xc5\xbeja se vi\xc5\xa1e ne kopiraju, ali sposobnosti i pobolj\xc5\xa1anja se mogu sakupljati tijekom razina. Mega Man Legends dovodi igru u 3D a po \xc5\xbeanru je akcijska avantura s role-playing game elementima a Mega Man Battle Network je akcijski RPG. Iako svaki serijal se igra druga\xc4\x8dije njihovi korijeni u klasi\xc4\x8dnom Mega Man serijalu su nemogu\xc4\x87i da se ne prepoznaju.\n_START_SECTION_\nKritike\n_START_PARAGRAPH_\nCapcomovo tretiranje Mega Man fran\xc5\xa1ize je bilo kritizirano u razli\xc4\x8ditim razdobljima. Mnogi su optu\xc5\xbeivali Capcom za mu\xc5\xbeenje serije sa neprestanim objavljivanjima spin-offova i sporednih serijala, optu\xc5\xbeba koja je i podnesena protiv njegove Street Fighter fran\xc5\xa1ize. Mnogi isto misle da cjelokupna kvaliteta serijala je propatila zbog Capcomova inzistiranja za odre\xc4\x91enim serijalom kada je izvorni razvojni tim ve\xc4\x87 nastavio dalje sa ostalim stvarima. \xc4\x8cesto spominju Mega Man 6 koji je objavljen kada je ekipa Keijija Inafunea ve\xc4\x87 pre\xc5\xa1la na X serijal. Isto, Mega Man X6 je izdan kada je Keiji Inafune je krenuo raditi na Zero serijalu iako je namjeravao zavr\xc5\xa1iti serijal sa Mega ManX5. Da se doda ulje na vatru, mnogi obo\xc5\xbeavatelji su smatrali da je X6 najgori u serijalu, iako kvaliteta serijala se pobolj\xc5\xa1ala nakon izdavanja X7 (ali kritiziran radi drugih razloga)._NEWLINE_Capcom je i kritiziran za odustajanje od Legends serijala. Samo dva slu\xc5\xbebena naslova i spin-off kolekcija mini igara su izdana u kasnim devedesetima nakon kojih je Legends zaboravljen. Obo\xc5\xbeavatelji su bili izrazito iritirani jer Legends je bila prva Mega Man fran\xc5\xa1iza koja je izdana u 3D-u. Od izdavanja drugog naslova Legends likovi su samo imali cameo u ostalim serijalima i jedina izdavanja su bila konverzije prvog dijela za Nintendo 64 i ra\xc4\x8dunalo. Capcom nikada nije dao slu\xc5\xbebene razloge za prekid Legends serijala, ali jedan razlog bi mogao biti uspjeh X serijala na Playstationu, koji je motivirao tvrtku da se usredoto\xc4\x8di na njega. U nedavnom intervjuu Keiji Inafune je izrazio da ne misli da je voljan rizika potro\xc5\xa1iti 15 000 000 $ (tro\xc5\xa1ak izrade MML3) te je rekao u \xc5\xa1ali da ako bi mu bogati \xc4\x8dovjek dobacio novac sigurno bi napravio novi nastavak._NEWLINE_Jedna velika mrlja je tretiranje fran\xc5\xa1ize izvan Japana. Mnogi obo\xc5\xbeavatelji se \xc5\xbeale da Capcome konvertira naslove vrlo lo\xc5\xa1e za sjeverno ameri\xc4\x8dko tr\xc5\xbei\xc5\xa1te sa nepotrebnim promjenama imena, lo\xc5\xa1im prijevodima dijaloga, op\xc4\x87enito rade\xc4\x87i igre prihvatljivije za mla\xc4\x91u publiku i u zadnje vrijeme izbacuju\xc4\x87i neke element igre (Mega Man Battle Network 6). Usto, europske verzije igre \xc4\x8desto dobivaju ru\xc5\xbean dizajn pakiranja i \xc4\x8dak promijenjene logotipove (unato\xc4\x8d zajedni\xc4\x8dkih imena naslova sa sjeverno ameri\xc4\x8dkog tr\xc5\xbei\xc5\xa1ta). Jedna druge velika mrlja je izme\xc4\x91u Capcoma i europskih obo\xc5\xbeavatelja koji se osje\xc4\x87aju zanemareno naro\xc4\x8dito glede izdavanja Mega Man i Mega Man X Anniversary Collection naslova koji, bez znanih razloga, su ekskluzivni naslovi za tr\xc5\xbei\xc5\xa1te Sjeverne Amerike. Europski obo\xc5\xbeavatelji op\xc4\x87enito su iziritirani manjkom Mega Man naslova na njihovom tr\xc5\xbei\xc5\xa1tu.'